CELEX: 62011TN0494
Language: el
Date: 2011-09-16 00:00:00
Title: Υπόθεση T-494/11: Αγωγή της 16ης Σεπτεμβρίου 2011 — Missir Mamachi di Lusingano κ.λπ. κατά Επιτροπής

12.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/27
            
         Αγωγή της 16ης Σεπτεμβρίου 2011 — Missir Mamachi di Lusingano κ.λπ. κατά Επιτροπής
   (Υπόθεση T-494/11)
   2011/C 331/53
   Γλώσσα διαδικασίας: η ιταλική
   
      Διάδικοι
   
   
      Ενάγοντες: Livio Missir Mamachi di Lusignano (Kerkhove-Avelgem, Βέλγιο), Anne Jeanne Cécile Magdalena Maria Sintobin (Βρυξέλλες, Βέλγιο), Stefano Missir Mamachi di Lusignano (Σανγκάη, Κίνα), Maria Letizia Missir Mamachi di Lusignano (Βρυξέλλες, Βέλγιο), Alessandro Missir Mamachi di Lusignano (Eredi di) (Ραμπάτ, Μαρόκο) (εκπρόσωποι: F. Di Gianni, R. Antonimi και G. Coppo, δικηγόροι)
   
      Εναγόμενη: Ευρωπαϊκή Επιτροπή
   
      Αιτήματα των εναγόντων
   
   Οι ενάγοντες ζητούν από το Γενικό Δικαστήριο:
   
               —
            
            
               να υποχρεώσει την Επιτροπή σε ικανοποίηση της ηθικής βλάβης που υπέστησαν κατόπιν της δολοφονίας του Alessandro Missir Mamachi di Lusignano και της συζύγου του Ariane Lagasse de Locht·
            
         
               —
            
            
               να υποχρεώσει την Επιτροπή να καταβάλει αντισταθμιστικούς τόκους και τόκους υπερημερίας με τις προσαυξήσεις·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Ισχυρισμοί και κύρια επιχειρήματα
   
   Με τον πρώτο λόγο οι ενάγοντες ζητούν να υποχρεωθεί η Επιτροπή στην ικανοποίηση της ηθικής βλάβης την οποία αδικαιολογήτως υπέστησαν οι ενάγοντες κατόπιν της δολοφονίας του Alessandro Missir Mamachi di Lusignano, τότε υπαλλήλου της Επιτροπής, και της συζύγου του Ariane Lagasse de Locht. Οι ενάγοντες επικαλούνται συναφώς εξωδικαιοπρακτική ευθύνη της Ένωσης, καθόσον η Επιτροπή παρέλειψε εξ αμελείας να διασφαλίσει ότι το διαμέρισμα το οποίο τέθηκε στη διάθεση του δολοφονηθέντος υπαλλήλου και της οικογένειάς του θα διέθετε τα ενδεδειγμένα και αποτελεσματικά μέτρα ασφαλείας για να διασφαλισθεί η ακεραιότητά τους. Προς στήριξη των αιτημάτων τους, οι ενάγοντες επικαλούνται τα προβληθέντα στην απόφαση του Δικαστηρίου Δημόσιας Διοίκησης της 12ης Μαΐου 2011, στην υπόθεση F-50/2009.
   Επικουρικώς, οι ενάγοντες επικαλούνται, λόγω των όλως εξαιρετικών περιστάσεων της υποθέσεως, ευθύνη της Επιτροπής λόγω σύννομης συμπεριφοράς για την προκληθείσα βλάβη.